钦定古今图书集成/明伦汇编/交谊典/第044卷 > 《松江莫生廷韩远来见访比归赋赠》
## 钦定古今图书集成/明伦汇编/交谊典/第044卷 > 《松江莫生廷韩远来见访比归赋赠》

王慎中

文采翩翩正少年，机云以后仍生贤。已见驰声嵩洛
下，却来吟眺楚江边。扁舟泊近西淮柳，客舍时沽南
市酒。路果纷投骏马前，山衣寄换新莺后。风流绝世
美何如，一片瑶枝出树初。画舫夜吟令客驻，练裙昼
卧有人书。敝刺蒙茸怀袖里，入门相访眉间喜。非才
远谢汉中郎，率尔为君行倒屣。